
DĖL LIETUVOS RESPUBLIKOS VYRIAUSYBĖS 1999 M. GEGUŽĖS 3 D. NUTARIMO NR. 527 „DĖL ATSISKAITYMO SU SVEIKATOS PRIEŽIŪROS ĮSTAIGOMIS UŽ KARIAMS IR KITIEMS ASMENIMS SUTEIKTAS SVEIKATOS PRIEŽIŪROS PASLAUGAS IR PATARNAVIMUS TVARKOS APRAŠO PATVIRTINIMO“ PAKEITIMO

 Nr. 
Vilnius


[bookmark: _GoBack]Lietuvos Respublikos Vyriausybė nutaria:
[bookmark: part_fab8015f835a4a4f9c7603d2fa582b66]1. Pakeisti Atsiskaitymo su sveikatos priežiūros įstaigomis už kariams ir kitiems asmenims suteiktas sveikatos priežiūros paslaugas ir patarnavimus tvarkos aprašą, patvirtintą Lietuvos Respublikos Vyriausybės 1999 m. gegužės 3 d. nutarimu Nr. 527 „Dėl Atsiskaitymo su sveikatos priežiūros įstaigomis už kariams ir kitiems asmenims suteiktas sveikatos priežiūros paslaugas ir patarnavimus tvarkos aprašo patvirtinimo“, ir 2 punktą išdėstyti taip:
,,2. Asmens ir (ar) visuomenės sveikatos priežiūros paslaugos, už kurias apmokama iš Krašto apsaugos ministerijai skirtų valstybės biudžeto asignavimų, LNSS sveikatos priežiūros įstaigose, su kuriomis Lietuvos kariuomenė sudariusi sutartis dėl asmens ir (ar) visuomenės sveikatos priežiūros paslaugų teikimo (toliau – Sutartis), teikiamos kariui ar kitam asmeniui, kai jis pateikia Lietuvos kariuomenės padalinio, vykdančio sveikatinimo veiklą, gydytojo, karinės medicinos ekspertizės komisijos, karinės gydytojų konsultacinės komisijos siuntimą ar Lietuvos kariuomenės padalinio, kuriam pavesta administruoti karo prievolę, siuntimą ir asmens dokumentą, patvirtinantį jo asmens tapatybę ir pilietybę, užsienio valstybės piliečiui – asmens tapatybę patvirtinantį dokumentą.  
LNSS sveikatos priežiūros įstaigose kariūnams, privalomosios pradinės karo tarnybos kariams, privalomosios karo tarnybos kariams, kariams savanoriams ir kitiems savanoriškos nenuolatinės karo tarnybos kariams, paskelbus mobilizaciją pašauktiems į karinius mokymus įgyti pagrindinio karinio parengtumo, alternatyviąją krašto apsaugos tarnybą atliekantiems karo prievolininkams ir užsienio valstybių kariams ir karinėms pajėgoms priskirtiems civiliams tarnautojams, atvykstantiems į Lietuvos Respubliką pagal tarptautines sutartis ir susitarimus (tarpvyriausybinius ir tarpžinybinius), taip pat nedraustiems privalomuoju sveikatos draudimu kariams savanoriams, kitiems aktyviojo rezervo savanoriškos nenuolatinės karo tarnybos kariams ir parengtojo aktyviojo kariuomenės personalo rezervo kariams, jeigu jie tarnybos, pratybų ar mokymų metu suserga, sužeidžiami ar traumuojami, asmens sveikatos priežiūros paslaugos (išskyrus kreipimąsi dėl medicininės reabilitacijos, tyrimų, procedūrų, kurių sąrašą tvirtina krašto apsaugos ministras, ir dantų protezavimo paslaugų) teikiamos be siuntimo, kai asmens sveikatos priežiūros paslaugų ir (ar) siuntimo negalima gauti Lietuvos kariuomenės padalinyje, vykdančiame sveikatinimo veiklą, dėl objektyvių priežasčių (švenčių dienomis arba kai kreipiamasi į LNSS sveikatos priežiūros įstaigą toje teritorijoje, kurioje nėra Lietuvos kariuomenės padalinio, vykdančio sveikatinimo veiklą, ir pan.), jiems pateikus tarnybinį pažymėjimą.“ 
2. Šis nutarimas įsigalioja 2020 m. liepos 1 d. 

